Súkromná stredná odborná škola, Ul.29.augusta 4812, 058 01 Poprad

#### Organizačná smernica č. V/7/2020/001

# P R E V Á D Z K O V Ý P O R I A D O K

**Dodatok č. 2**

**k Prevádzkovému poriadku školy**

**Prevádzka a vnútorný režim**

**Súkromnej strednej odbornej školy, Ul.29.augusta 4812, Poprad**

**na školský rok 2020/2021**

Riaditeľka školy vydáva nasledujúce pokyny, upravujúce podmienky vzdelávania a výchovy na Súkromnej strednej odbornej škole, Ul.29.augusta 4812 v Poprade od 1. septembra 2020 v zmysle MŠVVaŠ SR vydaných pokynov na Organizáciu a podmienky výchovy a vzdelávania v stredných školách, pracoviskách praktického vyučovania, jazykových školách a školských internátoch pre školský rok 2020/2021 (zdroj: <https://www.minedu.sk/data/att/17081.pdf> ).

Ministerstvo školstva, vedy, výskumu a športu SR zverejnilo manuály pre školy a školské zariadenia, ktoré upravujú organizáciu a podmienky výchovy a vzdelávania pre školský rok a akademický rok 2020/2021.

Cieľom dokumentov je stanoviť základné prevádzkové podmienky škôl po dobu trvania pandémie ochorenia COVID-19 pre potreby dodržiavania proti epidemických opatrení a odporúčaní.

**1. Prevádzka školy :**

6.45 - 15.30 hod. (pondelok – piatok)

**2. Podmienky na zaistenie bezpečnosti a ochrany zdravia žiakov**

* upratovanie a dezinfekcia priestorov, dotykových plôch, ostatných povrchov a predmetov prebieha minimálne **dvakrát** denne a podľa potreby,
* upratovanie a dezinfekcia toaliet prebieha minimálne **trikrát** denne a podľa potreby,
* dezinfekcia tried sa vykonáva denne počas neprítomnosti žiakov po skončení vyučovania,
* toalety sú vybavené antibakteriálnym tekutým mydlom, dezinfekčnými prostriedkami a papierovými utierkami ,
* smetné koše sú zabezpečené tak, aby nebol nutný fyzický kontakt rúk s košom pri zahadzovaní odpadu,
* pri vstupoch do budovy je na dobre viditeľnom mieste dostupný dezinfekčné prostriedky, ktoré slúžia na vykonanie dezinfekcie rúk každej osoby, ktorá vstupuje do budovy ,
* rodičom, zákonným zástupcom, sprevádzajúcim osobám žiakov školy je vstup do budovy zakázaný,
* nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, nesmie vstúpiť do priestorov školy,
* pri vstupe žiaka do budovy je potrebné vykonať zdravotný filter – dezinfekcia rúk, kontrola 2 ks ochranných rúšok, papierových vreckoviek; meranie teploty je povinné v období od 2.9.-15.9.2020 , resp. v prípade podozrenia,
* ak sa zistí, že u žiaka sa vyskytujú príznaky ochorenia COVID-19 (napr. zvýšená teplota), prípadne iné prenosné ochorenie, žiak sa umiestni do určenej izolačnej miestnosti a bezodkladne kontaktujeme telefonicky rodiča,
* pri prvom nástupe do školy je povinný žiak odovzdať vyplnený a podpísaný rodičom, zákonným zástupcom – **Zdravotný dotazník a vyhlásenie zákonného zástupcu žiaka pred začiatkom nového školského roka 2020/2021 –** dostupné na https:// <https://www.minedu.sk/stredne-skoly-aktualizovane-2682020/> a odovzdá ho triednemu učiteľovi,
* po každom prerušení dochádzky žiaka do školy v trvaní viac ako tri dni, predkladá – **Vyhlásenie zákonného zástupcu o bezinfekčnosti –** dostupné na https:// <https://www.minedu.sk/stredne-skoly-aktualizovane-2682020/> a odovzdá ho triednemu učiteľovi,
* zákonný zástupca je povinný bezodkladne informovať triedneho učiteľa, resp. riaditeľa školy alebo zástupcu riaditeľa školy v prípade, že u žiaka je podozrenie alebo potvrdené ochorenie na COVID-19 alebo mu bola nariadená karanténa,
* počas obdobia od 2. – 14. 9. 2020 sú žiaci školy povinní nosiť ochranné rúško vo všetkých vnútorných priestoroch školy,
* počas obdobia od 2.-14.9.2020 sa z dôvodu koordinácie pohybu žiakov upravuje čas prestávok medzi vyučovacími hodinami nasledovne :

1.hodina 7.50 – 8.35 hod. 5 min.prestávka

2.hodina 8.40 – 9.25 hod. 15 min.prestávka

3.hodina 9.40– 10.20 hod. 20 min.prestávka

4.hodina 10.40 – 11.25 hod. 5 min.prestávka

5.hodina 11.30 – 12.15 hod. 10 min.prestávka

6.hodina 12.25 – 13.10 hod. 5 min.prestávka

7.hodina 13.15 – 14.05 hod.

* zmena uvedených opatrení je možná v prípade, že sa trieda, resp. škola ocitne v niektorej zo zadefinovaných fází (zelená, oranžová, červená); uvoľnenie opatrení podľa zelenej fázy je až po 15.9.2020,
* pedagogickí i nepedagogickí pracovníci na pracovisku sú povinní v čase od 2. – 14. 9. 2020 nosiť ochranné rúško , resp. ochranný štít, po tomto termíne platia pre nosenie rúšok pravidlá pre jednotlivé fázy (zelená, oranžová, červená),
* v prípade podozrenia na ochorenie COVID-19, bezodkladne telefonicky kontaktuje zamestnanec svojho lekára,
* pri prvom nástupe do práce všetci zamestnanci školy vyplnia **Zdravotný dotazník a vyhlásenie zamestnanca pred začiatkom nového školského roka 2020/2021 –** dostupné na https:// <https://www.minedu.sk/stredne-skoly-aktualizovane-2682020/> a odovzdajú ho na sekretariáte školy alebo ZRŠ,
* po každom prerušení dochádzky v trvaní viac ako tri dni, zamestnanci predkladajú písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie – **Zdravotný dotazník pre zamestnancov pred opätovným nástupom do zamestnania –** dostupné nahttps://www.minedu.sk/24910-sk/stredne-skoly/
* zmena uvedených opatrení je možná v prípade, že sa trieda, resp. škola ocitne v niektorej fáze (zelená, oranžová, červená); uvoľnenie opatrení podľa zelenej fázy je až po 15.9.2020,
* v čase do 20.9.2020 telesná výchova sa realizuje jedine v exteriéri a teda telocvičňa a posilňovňa sa do 20. septembra 2020 nevyužívajú,

Dátum vyhotovenia dodatku: 27.8.2020 Schválila : Ing.Beáta Mitická

Účinnosť: od 01.09. 2020 riaditeľka školy